b'\n_START_ARTICLE_\nAlgirdo Brazausko fondas\n_START_PARAGRAPH_\nAlgirdo Brazausko fondas \xe2\x80\x93 taip vad. politinis (paramos) fondas, veikiantis Lietuvoje._NEWLINE_Fondo veiklos tikslas yra skatinti ir remti modernaus politinio m\xc4\x85stymo formavim\xc4\x85si Lietuvoje.\n_START_SECTION_\nVeikla\n_START_PARAGRAPH_\nFondas savo tiksl\xc4\x85 igyvendina:_NEWLINE_populiarindamas profesin\xc4\xaf bei mokslin\xc4\xaf po\xc5\xbei\xc5\xabr\xc4\xaf \xc4\xaf politik\xc4\x85, vykdydamas leidyb\xc4\x85, leisdamas periodin\xc4\xaf leidin\xc4\xaf apie fondo veikl\xc4\x85, rengdamas mokslines ir praktines konferencijas bei seminarus aktualiais politikos klausimais._NEWLINE_Taip pat rengdamas, organizuodamas ir visi\xc5\xa1kai ar i\xc5\xa1 dalies finansuodamas mokom\xc4\x85sias programas ir ivairi\xc5\xb3 sri\xc4\x8di\xc5\xb3 specialist\xc5\xb3 mokym\xc4\x85 bei kvalifikacijos k\xc4\x97lim\xc4\x85, si\xc5\xb3sdamas jaunus politikus ir politologus \xc4\xaf sta\xc5\xbeuotes u\xc5\xbesienyje, suteikdamas finansin\xc4\x99 param\xc4\x85 jauniems gabiems, politikams, politini\xc5\xb3 moksl\xc5\xb3 d\xc4\x97stytojams ir studentams._NEWLINE_Fondas analizuoja u\xc5\xbesienio politikos, valstyb\xc4\x97s valdymo ir kitas aktualias problemas bei teikdamas si\xc5\xablymus, kaip jas spr\xc4\x99sti; bendradarbiauja su savo \xc5\xa1alies ir u\xc5\xbesienio fiziniais bei juridiniais asmenimis ir institucijomis, kuri\xc5\xb3 veikla atitinka Fondo tikslus.'